**KRITÉRIÁ PRE VYHLÁSENIE NAJÚSPEŠNEJŠÍCH ŠPORTOVCOV MESTA SENEC ZA ROK 2023**

Mesto Senec, Komisia športu pri Mestskom Zastupiteľstve v Senci vyhlasuje

anketu

**Najúspešnejší športovci a športové kolektívy**

**Mesta Senec za rok 2023**

**Návrh do ankety môže podávať:**

* **Športový klub**
* **Športová komisia pri MsZ Senec**
* **Vedenie mesta**
* **Vedenie základných škôl**

Pri prihlasovaní do ankety je potrebné dodržať nasledovné kritériá:

**Športovci jednotlivci:**

* v roku 2023 mal športovec trvalé bydlisko v Meste Senec alebo súťažil a bol členom športového klubu so sídlom v Meste Senec /pri rovnakom úspechu je uprednostnený športovec s trvalým bydliskom v Meste Senec/;
* súťaž je vyhlásená pre športovcov, ktorí súťažia v kategóriách dospelých a mládežníckych kategóriach;
* **vyhlasujú sa najúspešnejší športovci bez udania poradia v každej kategórií. Počet ocenených na základe prijatých návrhov určuje Komisia športu pri MsZ v Senci**;
* do ankety môžu byť prihlásení všetci športovci, ktorí pretekajú v zimných i letných športoch;
* do ankety – športovec jednotlivec môže byť nominovaný aj jednotlivec zo športových klubov kolektívnych športov (futbal, volejbal, hádzaná, basketbal a pod.);

**Pri posudzovaní rozhodujú nasledovné kritériá, ktoré športovci splnili v roku 2023 (uveďte reálne účasti a umiestnenia na jednotlivých podujatiach, celkové umiestnenia v rebríčkoch jednotlivých súťaží SR, ranking SR, EURÓPA, SVET):**

1. reprezentant, Útvar talentovanej mládeže SR – počet štartov v reprezentácii,
2. účasť na MS, ME, majstrovstvách SR, umiestnenie
3. účasť na svetových, európskych a rôznych iných turnajoch a podujatiach, umiestnenie
4. účasť na republikových turnajoch a podujatiach, umiestnenie
5. účasť a umiestnenie v regionálnych a nižších súťažiach
6. súčasná účasť v republikových súťažiach, umiestnenie
7. športovec s trvalým pobytom v Meste Senec

**Športové kolektívy:**

* športový kolektív musí mať svoje sídlo v Meste Senec;
* členmi športového kolektívu nemusia byť občania Mesta Senec, môžu byť aj zahraniční športovci;
* **vyhlasujú sa najúspešnejšie kolektívy bez udania poradia. Počet ocenených na základe prijatých návrhov určuje Komisia športu pri MsZ v Senci;**

**Pri posudzovaní rozhodujú nasledovné kritériá, ktoré splnili v roku 2023 (uveďte reálne účasti a umiestnenia aj na podujatiach predčasne ukončených, umiestnenia na jednotlivých podujatiach, celkové umiestnenia v rebríčkoch jednotlivých súťaží SR, ranking SR, EURÓPA, SVET):**

1. účasť na medzinárodných podujatiach, umiestnenie
2. účasť v republikových podujatiach, umiestnenie
3. účasť na medzinárodných a domácich turnajoch a podujatiach, umiestnenie
4. súčasná účasť v republikových súťažiach, umiestnenie

**V prípade vhodných adeptov sa budú udeľovať aj nasledovné ocenenia:**

* čestné uznanie za celoživotný prínos pre šport v meste Senec, prípadne ocenenie primátora Mesta Senec
* čestné uznanie – športový čin roka 2023, čestné uznanie tréner roka 2023 a pod.
* skokan roka, víťaz internetového hlasovania a absolútny víťaz ankety.

Komisia športu pri MsZ v Senci si vyhradzuje právo na zmenu kritérií, zmenu a spôsob vyhlasovania ankety **Najúspešnejší športovci a športové kolektívy Mesta Senec za rok 2023** a to v súvislosti s aktuálnym stavom slovenského športu, a priebehom súťaží.

Ak máte medzi sebou, prípadne poznáte vhodných kandidátov na uvedené ocenenia, je potrebné ich prihlásiť, súčasne v ich prihláške popíšte dôvod na udelenie ocenenia (popis doterajšej činnosti, výsledky)

Vyhodnotenie ankety sa uskutoční **28. februára 2024 v MsKS v Senci**. Podrobnejšie informácie budú oznámené na webovej stránke Mesta Senec – [www.senec.sk](http://www.senec.sk/) a v mestských novinách Senčan.

Vyplnené anketové lístky s povinnou prílohou - **Súhlas so spracovaním osobných údajov v zmysle zákona č.18/2018 Z.** je potrebné zaslať, prípadne priniesť osobne do podateľne MsÚ najneskôr

**do 15. 1. 2024 na adresu: MsÚ Senec, Mierové námestie 8, 903 01 Senec a na obálku uviesť:**

**„ŠPORTOVEC ROKA 2022 – Komisia športu pri MsZ v Senci“.**

**December 2023**

**Ing. Juraj Gubáni PhDr. Tomáš Mókoš**

Autor projektu predseda komisie

Viceprimátor Senec Komisie športu pri MsZ v Senci